《咏怀诗十三首 其十三》
魏晋·阮籍

晨风扫尘，朝雨洒路。飞驷龙腾，哀鸣外顾。揽辔按策，进退有度。

乐往哀来，怅然心悟。念彼恭人，眷眷怀顾。日月运往，岁聿云暮。

嗟余幼人，既顽且固。岂不志远，才难企慕。命非金石，身轻朝露。

焉知松乔，颐神太素。逍遥区外，登我年祚。

作者简介：阮籍(210～263)，三国魏诗人。字嗣宗。陈留（今属河南）尉氏人。竹林七贤之一，是建安七子之一阮瑀的儿子。曾任步兵校尉，世称阮步兵。崇奉老庄之学，政治上则采谨慎避祸的态度。阮籍是“正始之音”的代表，著有《咏怀》、《大人先生传》等。